Espazo tridimensional

miniatura|A xeometría descritiva resolveu os problemas do espazo a través da linguaxe gráfica mentres a xeometría analítica tridimensional usou a matemática.
Como definición lingüística, o espazo tridimensionalA palabra espazo procede do latín (spatìum,ìí) e significa extensión, distancia e intervalo. Dimensión do latín (mensìo,ónis) significa medida. é aquel que pode ser definido como tendo tres partes dimensionais (altura, profundidade e largura), o que na práctica indica relevo. 
Os pobos da antigüidade traballaban con formas volumétricas, mais o estudo metódico do tema pode ser atopado nos libros de Euclides. Aínda que a maior parte da xeometría euclidiana se dedique aos problemas da xeometría plana, que inclúe o espazo euclidiano, traballaba co tridimensional cando se inclinaba sobre o estudo dos sólidos.

A xeometría analítica tridimensional e a xeometría descritiva trataron do espazo tridimensional de maneiras distintas, mais con contido aproximado, a primeira empregou a linguaxe alxébrica e a segunda a xeométrica.Encyclopaedia Britannica.

 Terceira dimensión 
Co xurdimento da terceira dimensión, algúns problemas xeométricos que non existían no espazo bidimensional pasaron a ser estudados, como:
 distancia entre planos paralelos,
 distancia entre rectas que se cruzan,
 cálculo de volumes,
 elaboración de sistemas proxectivos etc.No espazo bidimensional sería improdutivo a creación dun sistema proxectivo, porque todos os obxectos xeométricos se reducirían a puntos e rectas, de acordo cun observador (que necesariamente estaría presente no plano). Para que exista un sistema de proxeccións é preciso que se teña un observador (fóra do plano), un plano de proxección e algo para ser observado (o elemento observado pode coincidir co plano de proxección), mais non pode coincidir co observador.Mandarino, Denis, Desenho Projetivo e Geometria Descritiva. São Paulo:  Ed. Plêiade, 1996. Cap. I-VI.

 Física clásica 
A física newtoniana baséase no espazo tridimensional. Como consecuencias teóricas téñense:
 o espazo é absoluto,  
 o tempo é absoluto, 
 o movemento é absoluto, 
 os intervalos de tempo son idénticos, baixo todas as condicións, 
 as dimensións dos corpos ríxidos son independentes do estado de repouso ou movemento, 
 os axiomas de Euclides permanecen certos para todo o Universo,
 a gravitación débese a unha atracción entre os corpos,
 os raios de luz propáganse en liña recta etc.

 Notas 

 Véxase tamén 
 Outros artigos 
 Espazo bidimensional
 Espazo cuadridimensional

Categoría:Xeometría